ddrg/super_eurlex huggingface dataset:
SL Uradni list Evropske unije C 77/2

Obvestilo za osebe, za katere veljajo omejevalni ukrepi iz Sklepa Sveta 2012/642/SZVP in Uredbe Sveta (ES) št. 765/2006 o omejevalnih ukrepih proti Belorusiji

(2016/C 77/03)

Osebe in subjekte s seznama v Prilogi k Sklepu Sveta 2012/642/SZVP (1), kot je bil spremenjen s Sklepom Sveta (SZVP) 2016/280 (2), in v Prilogi I k Uredbi Sveta (ES) št. 765/2006 (3), kot se izvaja z Izvedbeno uredbo Sveta (EU) 2016/276 (4) o omejevalnih ukrepih proti Belorusiji, obveščamo o naslednjem:

Svet Evropske unije je po preučitvi seznama oseb in subjektov iz navedenih prilog sklenil, da se morajo omejevalni ukrepi iz Sklepa 2012/642/SZVP in Uredbe (ES) št. 765/2006 za te osebe še naprej uporabljati. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe opozarjamo, da lahko pri pristojnih organih zadevne države članice oziroma zadevnih držav članic, navedenih na spletnih mestih iz Priloge II k Uredbi (ES) št. 765/2006, zaprosijo, da se jim dovoli uporaba zamrznjenih sredstev za nujne potrebe ali točno določena plačila (glej člen 3 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu do 31. decembra 2016, in sicer na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Vse prejete pripombe bo Svet upošteval pri rednem pregledu seznama oseb in subjektov, ki ga bo opravil v skladu s členom 8(2) Sklepa 2012/642/SZVP in členom 8a(4) Uredbe (ES) št. 765/2006.

(1) UL L 285, 17.10.2012, str. 1.

(2) UL L 52, 27.2.2016, str. 30.

(3) UL L 134, 20.5.2006, str. 1.

(4) UL L 52, 27.2.2016, str. 19.
SL Uradni list Evropske unije C 4/3

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

Obvestilo o zahtevkih za izključna dovoljenja za iskanje tekočih ali plinastih ogljikovodikov, poimenovana „Permis de Saint-Quintien“

(Besedilo velja za EGP)

(2016/C 4/03)

Družba Perf’Energy SAS (35, avenue d’Epremesnil, 78290 Croissy-sur-Seine) je z zahtevkom z dne 15. julija 2015 zaprosila za izključno dovoljenje za obdobje petih let za iskanje tekočih ali plinastih ogljikovodikov, poimenovano „Permis de Saint-Quintien“, ki zajema območje departmajev Seine-et-Marne, Essonne in Val-de-Marne.

Območje, ki ga to dovoljenje zajema, določajo premice, ki povezujejo naslednje točke:

Točka Sistem NTF Sistem RGF93 Vzhodna zemljepisna dolžina (začetni pariški poldnevnik) Severna zemljepisna širina Vzhodna zemljepisna dolžina (začetni greenwiški poldnevnik) Severna zemljepisna širina A 0,20° 54,10° 2° 31′ 00″ 48° 41′ 24″ B 0,30° 54,10° 2° 36′ 24″ 48° 41′ 24″ C 0,30° 53,90° 2° 36′ 24″ 48° 30′ 36″ D 0,20° 53,90° 2° 31′ 00″ 48° 30′ 36″

Tako določena površina znaša približno 133 km2.

Vložitev zahtevkov in merila za podelitev pravic

Vložniki začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev pravic iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od datuma objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov ministrstva za ekologijo, trajnostni razvoj in energijo. Odločitve o začetnem in konkurenčnih zahtevkih bodo sprejete v dveh letih od datuma prejema začetnega zahtevka s strani francoskih organov, tj. najpozneje 4. avgusta 2017.

Pogoji in zahteve za izvajanje dejavnosti in njeno prenehanje

Vložniki naj upoštevajo člen 79 in člen 79.1 rudarskega zakonika ter spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Dodatne informacije so na voljo pri ministrstvu za ekologijo, trajnostni razvoj in energijo:

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANCE Tel. +33 140819527

Zgoraj navedene zakonske in druge določbe so na voljo na spletišču Légifrance: http://www.legifrance.gouv.fr.

(1) UL L 164, 30.6.1994, str. 3.
SL Uradni list Evropske unije C 425/5

Obvestilo osebam, za katere veljajo omejevalni ukrepi iz Sklepa Sveta 2011/72/SZVP in Uredbe Sveta (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji

(2015/C 425/03)

Osebe, navedene v Prilogi k Sklepu Sveta 2011/72/SZVP (1) in v Prilogi I k Uredbi Sveta (EU) št. 101/2011 (2) o omejevalnih ukrepih zoper nekatere osebe, subjekte in organe glede na razmere v Tuniziji, obveščamo o naslednjem:

Svet namerava podaljšati omejevalne ukrepe iz Sklepa 2011/72/SZVP. Svet je v tej zadevi seznanjen z novimi elementi v zvezi z vsemi osebami s seznama v Prilogi k Sklepu 2011/72/SZVP in Prilogi I k Uredbi (EU) št. 101/2011. Zato zadevne osebe obveščamo, da lahko Svetu do 1. januarja 2016 pošljejo zahtevo za pridobitev informacij, ki se nanašajo nanje, in sicer na spodnji naslov:

Svet Evropske unije Generalni sekretariat GD C 1C Rue de la Loi 175/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Vse prejete pripombe bo Svet upošteval pri rednem pregledu v skladu s členom 5 Sklepa 2011/72/SZVP in členom 12(4) Uredbe (EU) št. 101/2011.

(1) UL L 28, 2.2.2011, str. 62.

(2) UL L 31, 5.2.2011, str. 1.
SL Uradni list Evropske unije C 356/5

Obvestilo skupini „İslami Büyük Doğu Akıncılar Cephesi“ – „İBDA-C“ („Great Islamic Eastern Warriors Front“) („Fronta islamskih bojevnikov velikega vzhoda“) s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej Prilogo k Izvedbeni uredbi Sveta (EU) 2015/1325 z dne 31. julija 2015)

(2015/C 356/03)

Osebe, skupine in subjekte, ki so uvrščeni na seznam v Izvedbeni uredbi Sveta (EU) 2015/1325 (1), obveščamo o naslednjem:

Uredba Sveta (ES) št. 2580/2001 (2) določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in organizacijam, ter da se tem osebam, skupinam in organizacijam ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Svet je prejel nove informacije, ki so pomembne za uvrstitev navedene skupine na seznam. Ob upoštevanju teh novih informacij je utemeljitev ustrezno spremenil.

Zadevna skupina lahko Svetu predloži zahtevek za pridobitev posodobljene utemeljitve, na podlagi katere je bila obdržana na navedenem seznamu. Zahtevek je treba poslati na naslov:

Svet Evropske unije (za: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Tak zahtevek je treba poslati do 2. novembra 2015.

Zadevne osebe, skupine in organizacije lahko Svetu na zgornji naslov kadar koli pošljejo zahtevek skupaj z dokazili, naj se odločitev, na podlagi katere so bile uvrščene na seznam in so na njem ostale, ponovno preuči. Takšni zahtevki bodo obravnavani, ko bodo prejeti. V zvezi s tem zadevno skupino opozarjamo, da bo Svet redno pregledoval seznam v skladu s členom 1(6) Skupnega stališča 2001/931/SZVP (3). Da bi bil zahtevek obravnavan pri naslednjem pregledu, mora biti predložen do 10. novembra 2015.

Zadevno skupino opozarjamo, da lahko pri pristojnih organih zadevne države članice oziroma zadevnih držav članic, navedenih na seznamu v Prilogi k navedeni uredbi, zaprosi, da se ji dovoli uporaba zamrznjenih sredstev za osnovne potrebe ali posebna plačila v skladu s členom 5(2) navedene uredbe.

(1) UL L 206, 1.8.2015, str. 12.

(2) UL L 344, 28.12.2001, str. 70.

(3) UL L 344, 28.12.2001, str. 93.
(c)

v primeru iskanja in raziskovanja nahajališč surove nafte in/ali zemeljskega plina: — v referenčnem obdobju petih let: 60 003,47 PLN letno, — za šesto, sedmo in osmo leto pogodbe o užitku na rudarski pravici: 72 004,16 PLN letno, — za deveto leto in naslednja leta pogodbe o užitku na rudarski pravici: 84 004,86 PLN letno.
3.

v primeru iskanja in raziskovanja nahajališč zemeljskega plina: — v referenčnem obdobju petih let: 30 000,00 PLN na leto, — za šesto, sedmo in osmo leto veljavnosti pogodbe o užitku na rudarski pravici: 30 000,00 PLN na leto, — za deveto leto in naslednja leta veljavnosti pogodbe o užitku na rudarski pravici: 30 000,00 PLN na leto.
SL Uradni list Evropske unije C 232/11

Obvestilo španske vlade v skladu s členom 10(2) in členom 14 Direktive 2009/73/ES Evropskega parlamenta in Sveta (v nadaljnjem besedilu: direktiva o zemeljskem plinu) o skupnih pravilih notranjega trga z zemeljskim plinom glede imenovanja družbe ENAGAS TRANSPORTE, S.A.U. za operaterja prenosnega sistema in samostojnega operaterja sistema v Španiji

(2015/C 232/07)

V skladu s končnimi odločitvami španskega regulativnega organa z dne 23. oktobra 2014 o certificiranju družbe ENAGAS TRANSPORTE, S.A.U. kot lastniško ločenega operaterja prenosnega sistema (člen 9 direktive o zemeljskem plinu), z dne 20. januarja 2015 o certificiranju družbe ENAGAS TRANSPORTE, S.A.U. kot samostojnega operaterja sistema (člen 14 direktive o zemeljskem plinu) za prenosni sistem družbe ENAGAS TRANSPORTE DEL NORTE S.L. in z dne 20. januarja 2015 o certificiranju družbe ENAGAS TRANSPORTE, S.A.U. kot samostojnega operaterja sistema (člen 14 direktive o zemeljskem plinu) za prenosni sistem družbe PLANTA DE REGASIFICACIÓN DE SAGUNTO S.A. je Španija Komisijo obvestila o uradni odobritvi in imenovanju te družbe za operaterja prenosnega sistema in samostojnega operaterja sistema v Španiji v skladu s členoma 10 in 14 direktive o zemeljskem plinu.

Dodatne informacije lahko prejmete pri:
6.

izjavo, ki so jo ministri EU za izobraževanje sprejeli na neformalnem srečanju 17. marca 2015 v Parizu in v kateri so izpostavili pomen prizadevanj za preprečevanje in reševanje problemov marginalizacije, nestrpnosti, rasizma in radikalizacije ter ohranitev okvira enakih možnosti za vse (6) –
SL Uradni list Evropske unije C 45/1

Obvestilo nekaterim osebam, za katere veljajo omejevalni ukrepi, določeni v Sklepu Sveta 2014/119/SZVP in Uredbi Sveta (EU) št. 208/2014 o omejevalnih ukrepih zoper nekatere osebe, subjekte in organe glede na razmere v Ukrajini

(2015/C 45/01)

Naslednje informacije so namenjene Oleni Leonidivni Lukash, Viktorju Ivanovychu Ratushniaku, Dmytru Volodymyrovychu Tabachnyku in Raisi Vasylivni Bohatyriovi, ki so navedeni pod številkami 6, 8, 16 in 17 Priloge k Sklepu Sveta 2014/119/SZVP (1) in Priloge I k Uredbi Sveta (EU) št. 208/2014 (2) o omejevalnih ukrepih zoper nekatere osebe, subjekte in organe glede na razmere v Ukrajini.

Svet namerava po pregledu seznama uvrščenih oseb iz Sklepa 2014/119/SZVP in Uredbe (EU) št. 208/2014 obnoviti ukrepe iz teh aktov. Svet je s Sklepom Sveta (SZVP) 2015/143 (3) in Uredbo Sveta (EU) 2015/138 (4) tudi spremenil merila za uvrstitev na seznam iz teh aktov.

Svet namerava ohraniti omejevalne ukrepe proti navedenim osebam z novo obrazložitvijo. Te osebe se obveščajo, da lahko pred 13. februarjem 2015 Svetu pošljejo zahtevek za pridobitev načrtovanih utemeljitev in elementov, ki jih ima Svet v zadevi v zvezi z njihovo uvrstitvijo, na naslednji naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

(1) UL L 66, 6.3.2014, str. 26.

(2) UL L 66, 6.3.2014, str. 1.

(3) UL L 24, 30.1.2015, str. 1.

(4) UL L 24, 30.1.2015, str. 16.
SL Uradni list Evropske unije C 62/2

Obvestilo osebam, subjektom in organom, za katere veljajo omejevalni ukrepi iz Sklepa Sveta 2011/101/SZVP, kot je bil spremenjen s Sklepom Sveta (SZVP) 2015/277, in Uredbe Sveta (ES) št. 314/2004 o nekaterih omejevalnih ukrepih proti Zimbabveju

(2015/C 62/02)

Osebe, subjekte in organe, navedene v Prilogi I k Sklepu Sveta 2011/101/SZVP (1), kot je bil spremenjen s Sklepom Sveta (SZVP) 2015/277 (2), in v Prilogi III k Uredbi Sveta (ES) št. 314/2004 (3) o nekaterih omejevalnih ukrepih proti Zimbabveju, obveščamo o naslednjem:

Svet Evropske unije je sklenil, da se osebe, subjekti in organe iz navedenih prilog še naprej ohranijo na seznamu oseb, subjektov in organov, za katere veljajo omejevalni ukrepi iz Sklepa 2011/101/SZVP in Uredbe (ES) št. 314/2004.

Zadevne osebe, subjekte in organe opozarjamo, da lahko pri pristojnih organih zadevne države članice oziroma zadevnih držav članic (glej Prilogo II k Uredbi (ES) št. 314/2004) zaprosijo, da se jim dovoli uporaba zamrznjenih sredstev za nujne potrebe ali točno določena plačila (glej člen 7 Uredbe).

Zadevne osebe, subjekti in organi Svetu lahko tudi vložijo zahtevek, skupaj z dokazili, da se sklep o njihovi vključitvi na navedeni seznam ponovno preuči. Vsi tovrstni zahtevki se pošljejo na naslednji naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Zadevne osebe, subjekte in organe opozarjamo tudi na možnost izpodbijanja sklepa Sveta pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 42, 16.2.2011, str. 6.

(2) UL L 47, 20.2.2015, str. 20.

(3) UL L 55, 24.2.2004, str. 1.
SL Uradni list Evropske unije C 8/8

Sporočilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov na območju „Siennów – Rokietnica“

(2015/C 8/07)

Ta postopek zadeva izdajo koncesij za iskanje in/ali raziskovanje nahajališč nafte in/ali zemeljskega plina na območju „Siennów – Rokietnica“ v pokrajini Podkarpackie:

Ime Blok št. Koordinatni sistem PL-1992 X Y Siennów – Rokietnica deli koncesijskih blokov št. 417 in 418 241 760,91 749 915,24 234 174,45 763 554,27 233 300,75 762 873,52 231 327,42 761 332,06 232 879,60 760 065,66 233 663,97 758 724,34 233 441,15 758 620,22 232 446,30 758 826,82 231 989,15 758 559,12 231 584,98 758 098,19 233 712,23 754 631,83 239 360,26 744 828,13 239 981,18 747 702,28 239 712,99 748 149,58 238 020,67 749 195,07 238 750,29 749 545,63 239 749,72 749 519,00 240 766,17 750 121,87

Vloge morajo zajemati zgornje območje.

Vloge za koncesijo je treba predložiti osrednji pisarni Ministrstva za okolje najpozneje do 12:00 po srednjeevropskem času na zadnji dan 121-dnevnega obdobja, ki se začne dan po objavi tega obvestila v Uradnem listu Evropske unije.

Prejete vloge bodo ocenjene na podlagi naslednjih meril:

1. tehnologija, predlagana za izvedbo del (60 %);

2. tehnična in finančna sposobnost vložnikov (30 %);

3. predlagane pristojbine za podelitev užitka na rudarski pravici (10 %).

Minimalna pristojbina za podelitev užitka na rudarski pravici za območje „Siennów – Rokietnica“ je:

— v primeru iskanja nahajališč nafte in/ali zemeljskega plina: 10 000,00 PLN na leto;

— v primeru raziskovanja nahajališč nafte in/ali zemeljskega plina: 20 000,00 PLN na leto;

— v primeru iskanja in raziskovanja nahajališč nafte in/ali zemeljskega plina: 30 000,00 PLN na leto.

Postopek ocene vlog bo zaključen v šestih mesecih po izteku roka za vložitev vlog. Vložniki bodo prejeli pisno obvestilo o izidu postopka.

Vloge morajo biti sestavljene v poljskem jeziku.

Po tem, ko bo organ za izdajo dovoljenj upošteval mnenje ustreznih organov, bo uspešnemu vložniku izdal koncesijo za iskanje in/ali raziskovanje nahajališč nafte in/ali zemeljskega plina na območju „Siennów – Rokietnica“ ter z njim sklenil pogodbo o užitku na rudarski pravici.

Da bi podjetje lahko izvajalo dejavnosti iskanja ali raziskovanja nahajališč ogljikovodikov na Poljskem, mora imeti tako užitek na rudarski pravici kot koncesijo.

Vloge je treba poslati na naslov Ministrstva za okolje:

Ministerstwo Środowiska Departament Geologii i Koncesji Geologicznych ul. Wawelska 52/54 00-922 Warszawa POLSKA/POLJSKA

Informacije so na voljo na:

— Spletni strani ministrstva za okolje: http://www.mos.gov.pl

— Departament Geologii i Koncesji Geologicznych

Ministerstwo Środowiska ul. Wawelska 52/54 00-922 Warszawa POLSKA/POLJSKA Tel. +48 225792449 Faks: +48 225792460 E-naslov: dgikg@mos.gov.pl
(c)

zagotovi, da bo financiranje, ki ga zagotovijo Evropska unija in drugi deležniki, kot so akademski krogi ali javne zdravstvene institucije, in ki je na voljo prek ustreznih javnih zdravstvenih organov, namenjeno podpori študijam cepiv po tem, ko so bila dana na trg, tudi študijam o učinkovitosti cepiv in učinku programov cepljenja, ki jih izvajajo nacionalne ustanove javnega zdravja, akademski krogi in druga partnerstva;
SL Uradni list Evropske unije C 250/7

Obvestilo Ministrstva za gospodarski razvoj Italijanske republike na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2014/C 250/05

Ministrstvo za gospodarski razvoj sporoča, da je od družbe Enel Longanesi Developments S.r.l. prejelo vlogo, znano pod imenom „d 508 B.R-.EN“, za pridobitev dovoljenja za raziskovanje ogljikovodikov na območju, ki se nahaja v morskem območju B (Jadransko morje) ter ga določajo loki poldnevnikov in vzporednikov, katerih točke so navedene z naslednjimi zemljepisnimi koordinatami:

Točke Zemljepisne koordinate Vzhodna zemljepisna dolžina (Greenwich) Zemljepisna širina a 14°15′ 42°59′ b 14°46′ 42°59′ c 14°46′ 42°45′ d 14°31′ 42°45′ e 14°31′ 42°48′ f 14°30′ 42°48′ g 14°30′ 42°50′ h 14°29′ 42°50′ i 14°29′ 42°52′ l 14°28′ 42°52′ m 14°28′ 42°53′ n 14°27′ 42°53′ o 14°27′ 42°54′ p 14°25′ 42°54′ q 14°25′ 42°55′ r 14°23′ 42°55′ s 14°23′ 42°56′ t 14°22′ 42°56′ u 14°22′ 42°57′ v 14°17′ 42°57′ z 14°17′ 42°58′ a′ 14°15′ 42°58′

Navedene koordinate so določene na podlagi navtične karte italijanske obale hidrografskega inštituta vojaške mornarice (Istituto Idrografico della Marina Militare) v merilu 1 : 250 000, karta št. 922.

Na podlagi te razmejitve je površina geografskega območja 695,30 km2.

V skladu z zgoraj navedeno direktivo, členom 4 zakonodajnega odloka št. 625 z dne 25. novembra 1996, ministrskim odlokom z dne 4. marca 2011 in direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za raziskovanje je pristojno Ministrstvo za gospodarski razvoj (Oddelek za energijo, Generalni direktorat za rudninske in energijske vire, Enota VI).

Pravila za podelitev rudarske pravice so podrobneje opredeljena v naslednjih aktih:

zakonu št. 613 z dne 21. julija 1967, zakonu št. 9 z dne 9. januarja 1991, zakonodajnem odloku št. 625 z dne 25. novembra 1996, ministrskem odloku z dne 4. marca 2011 in direktorskem odloku z dne 22. marca 2011.

Vloge je treba vložiti v treh mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma ITALIA

Vloga se lahko vloži tudi po certificirani elektronski pošti, ki mora vsebovati dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov ene.rme.div6@pec.sviluppoeconomico.gov.it.

V skladu s točko 2 Priloge A k odloku predsednika ministrskega sveta št. 22 z dne 22. decembra 2010 postopek izdaje dovoljenja za raziskovanje skupno ne traja več kot 180 dni.
SL Uradni list Evropske unije C 99/35

Obvestilo vlade Malte v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2014/C 99/04

V skladu z Obvestilom vlade Malte v zvezi z zgoraj navedeno direktivo, objavljenim v Uradnem listu Evropske unije dne 4. maja 2013 (2013/C 127/04), Ministrstvo za promet in infrastrukturo obvešča, da sta del 3 območja 4 in območje 5 zdaj trajno na voljo za izdajo dovoljenja za raziskovanje ali dovoljenja za raziskovanje in izkoriščanje.

Informacije v zvezi z obvestilom so na voljo na naslovu Continental Shelf Department at the Ministry for Transport and Infrastructure, Block F, Antonio Maurizio Valperga Street, Floriana, FRN 1700, Malta ali na elektronskem naslovu: dgcs.mti@gov.mt.
SL Uradni list Evropske unije C 164/2

Obvestilo osebam in subjektom, za katere veljajo omejevalni ukrepi, določeni v Sklepu Sveta 2013/255/SZVP in Uredbi Sveta (EU) št. 36/2012 o omejevalnih ukrepih glede na razmere v Libiji

(2014/C 164/02)

Osebe in subjekte, navedene v Prilogi I k Sklepu Sveta 2013/255/SZVP (1), kakor je bil spremenjen s Sklepom Sveta 2014/309/SZVP (2), in Prilogi II k Uredbi Sveta (EU) št. 36/2012 (3), kot se izvaja z Izvedbeno uredbo Sveta (EU) št. 578/2014 (4), o omejevalnih ukrepih glede na razmere v Siriji, obveščamo o naslednjem:

Svet Evropske unije je po preučitvi seznama oseb in subjektov, vključenih v navedeni prilogi, odločil, da se morajo omejevalni ukrepi iz Sklepa 2013/255/SZVP in Uredbe (EU) št. 36/2012 za te osebe in subjekte še naprej uporabljati.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic, kot so navedeni na spletnih straneh iz Priloge IIa k Uredbi (EU) št. 36/2012, vložijo prošnjo za dovoljenje za uporabo zamrznjenih sredstev za nujne potrebe ali točno določena plačila (glej člen 16 Uredbe).

Zadevne osebe in subjekti lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pred 31. marcem 2015 pošljejo Svetu na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Vse prejete pripombe bo Svet upošteval pri naslednjem pregledu seznama nanj vključenih oseb in subjektov, ki ga bo opravil v skladu s členom 34 Sklepa 2013/255/SZVP in členom 32(4) Uredbe (EU) št. 36/2012.

(1) UL L 147, 1.6.2013, str. 14.

(2) UL L 160, 29.5.2014, str. 38.

(3) UL L 16, 19.1.2012, str. 1.

(4) UL L 160, 29.5.2014, str. 11.